*NÁVRH RÁMCOVEJ DOHODY*

Národný projekt Podpora vysporiadania pozemkov v marginalizovaných rómskych komunitách

ITMS 2014+ kód: 312051I641

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ DOHODA ČÍSLO: ..........................**

**O POSKYTOVANÍ SLUŽIEB**

**PRE ČASŤ: .......................**

uzavretá v zmysle ustanovenia § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „**Obchodný zákonník**“) a ustanovenia

§ 3 v nadväznosti na ustanovenie § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**Zákon č. 343/2015 Z. z.**“) (ďalej len „**Dohoda**“) medzi nasledovnými stranami:

**Slovenská republika zastúpená Ministerstvom vnútra Slovenskej republiky**

sídlo: Pribinova 2, 812 72 Bratislava

zastúpené: Ing. Ondrej Varačka, generálny tajomník služobného úradu Ministerstva vnútra Slovenskej republiky na základe plnomocenstva č. p. m.: KM-OPS4-2018/001604-125 zo dňa 30.04.2018

IČO: 00151866

DIČ: 2020571520

bankové spojenie: Štátna pokladnica

IBAN: SK78 8180 0000 0070 0018 0023

**Organizačná zložka zodpovedná za realizáciu projektu:**

Názov: Úrad splnomocnenca vlády Slovenskej republiky pre rómske komunity

Sídlo: Pribinova 2, 812 72 Bratislava

(ďalej len **„MV SR/ÚSVRK“** alebo „**Objednávateľ**“)

a

obchodné meno: ................................................................................................................

sídlo: ................................................................................................................

registrácia ................................................................................................................

číslo zápisu ................................................................................................................

zastúpená (meno, priezvisko, titul, funkcia):.....................................................................................................

IČO: ................................................................................................................

DIČ: ................................................................................................................

IBAN: ................................................................................................................

(ďalej len „**Poskytovateľ**“)

(Objednávateľ a Poskytovateľ ďalej spolu len „**strany Dohody**“)

**Preambula**

Objednávateľ a Poskytovateľ uzatvárajú za účelom úpravy ich práv a povinností túto Dohodu v súlade s výsledkom verejnej súťaže na predmet zákazky „Asistencia pri vysporiadaní pozemkov“, ktorej oznámenie o vyhlásení verejného obstarávania bolo uverejnené vo Vestníku verejného obstarávania č. ....................... dňa ......................... pod značkou ...........................  prislúchajúcej územnej časti zákazky v obciach zapojených do národného projektu „Podpora vysporiadania pozemkov v marginalizovaných rómskych komunitách“ (ďalej len „**NP PVP MRK**“) určených Objednávateľom, ktoré zároveň prijali súhlasné stanovisko k návrhu postupu vysporiadania pozemkov v rómskych osídleniach (ďalej len „**RO**“) na zasadnutí obecného zastupiteľstva v dotknutej obci.

**Článok 1.**

**Definície pojmov**

1.1 Definície pojmov[[1]](#footnote-2) a skratiek použitých v Dohode:

**Bezodkladne** – najneskôr do siedmich pracovných dní odo dňa vzniku skutočnosti rozhodnej pre počítanie lehoty; to neplatí, ak sa v konkrétnom ustanovení Dohody stanovuje odlišná lehota platná pre konkrétny prípad;

**Certifikačný orgán** – orgán zodpovedný za koordináciu a usmerňovanie subjektov zapojených do systému finančného riadenia, vypracovanie účtov, certifikáciu výkazov výdavkov a žiadostí o platbu prijímateľov pred zaslaním Európskej komisii, vypracovanie žiadostí o platbu a ich predkladanie Európskej komisii, príjem platieb z Európskej komisie, vysporiadanie finančných vzťahov (najmä z titulu nezrovnalostí a finančných opráv) s Európskou komisiou a na národnej úrovni ako aj realizáciu platieb pre jednotlivé programy;

**Dokumentácia** – akákoľvek informácia, alebo súbor informácií týkajúcich sa a/alebo súvisiacich s poskytovaním služieb súvisiacich s plnením predmetu zákazky „*Asistencia pri vysporiadaní pozemkov*“ Poskytovateľom pri vysporiadaní pozemkov v RO v rámci NP PVP MRK, zachytených na hmotnom substráte v listinnej podobe, alebo vo forme elektronických dokumentov vytvorených Poskytovateľom vo formáte počítačového súboru, najmä geometrické plány, relevantné zmluvy súvisiace s prevodom vlastníckeho práva, alebo iného užívacieho práva, nájomné zmluvy, znalecké posudky a iné výstupy vyhotovené Poskytovateľom v zmysle tejto Dohody;

**EŠIF** – Európske štrukturálne a investičné fondy, alebo spoločné označenie pre Európsky fond regionálneho rozvoja, Európsky sociálny fond, Kohézny fond, Európsky poľnohospodársky fond pre rozvoj vidieka a Európsky námorný a rybársky fond;

**Obec** – obec je oprávneným užívateľom nenávratného finančného príspevku, ktorému MV SR/ÚSVRK, ako Prijímateľ, poskytuje v súlade s  dodatkom o poskytovaní služby zákazky „Asistencia pri vysporiadaní pozemkov“ k zmluve o spolupráci uzatvoreným medzi MV SR/ÚSVRK ako Prijímateľom a obcou ako užívateľom, komplexné služby odbornej asistencie smerujúce k  vysporiadaniu pozemkov v RO. Obec za účelom poskytnutia Služieb asistencie bola zároveň identifikovaná ako oprávnená na základe výstupov zákazky „Identifikácia skutkového a právneho stavu pozemkov pod rómskymi obydliami v rómskych osídleniach.

**Orgán auditu** – národný, regionálny alebo miestny orgán verejnej moci alebo subjekt verejnej správy, ktorý je funkčne nezávislý od Riadiaceho orgánu a Certifikačného orgánu. V podmienkach Slovenskej republiky plní úlohy orgánu auditu Ministerstvo financií Slovenskej republiky;

**Poskytovateľ** **NFP** – subjekt označený ako poskytovateľ v Rozhodnutí o schválení žiadosti o poskytnutie nenávratného finančného príspevku;

**Pracovný deň** – deň, ktorým nie je sobota, nedeľa alebo deň pracovného pokoja v zmysle zákona
č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov. V prípade, že v Dohode nie je uvedené, že sa jedná o pracovný deň, myslí sa tým vždy kalendárny deň;

**Právny dokument** - predpis, opatrenie, usmernenie, rozhodnutie alebo akýkoľvek iný právny dokument bez ohľadu na jeho názov, právnu formu a postup jeho vydania alebo schválenia, z ktorého pre Poskytovateľa vyplývajú práva a povinnosti a ktorý bol vydaný akýmkoľvek orgánom zapojeným do riadenia, auditu a kontroly EŠIF vrátane finančného riadenia a/alebo ktorý bol vydaný na základe a v súvislosti so všeobecným nariadením alebo nariadeniami k jednotlivým EŠIF;

**Právne predpisy alebo právne akty EÚ** – primárne pramene práva EÚ (najmä zakladajúce zmluvy; doplnky, protokoly a deklarácie, pripojené k zmluvám; dohody o pristúpení k EÚ; ale aj akty, ktoré prijíma Európska rada s cieľom zabezpečiť hladké fungovanie EÚ); sekundárne pramene práva EÚ (nariadenia, smernice, rozhodnutia, odporúčania a stanoviská) a ostatné dokumenty, z ktorých vyplývajú práva a povinnosti, ak boli zverejnené v Úradnom vestníku EÚ;

**Právne predpisy SR** – všeobecne záväzné právne predpisy Slovenskej republiky;

**Právne predpisy SR a EÚ** – Právne predpisy alebo právne akty EÚ a Právne predpisy SR;

**OP ĽZ** – Operačný program Ľudské zdroje na programové obdobie 2014 - 2020, pre účely Dohody zahŕňa Prioritnú os 5. Integrácia marginalizovaných rómskych komunít;

**NP PVP MRK –** národný projekt „Podpora vysporiadania pozemkov v marginalizovaných rómskych komunitách“, kód ITMS 2014+: 312051I641, implementovaný v rámci OP ĽZ na základe Rozhodnutia o schválení žiadosti o NFP, financovaný z prostriedkov Európskeho sociálneho fondu a prostriedkov štátneho rozpočtu Slovenskej republiky v rámci OP ĽZ;

**Riadne** – uskutočnenie (právneho) úkonu v súlade s touto Dohodou, Právnymi dokumentmi, na ktoré Dohoda odkazuje alebo sú pre túto Dohodu rozhodné v ich platnom znení, ako aj Právnymi predpismi SR a EÚ;

**RO** – rómske osídlenie. Pre potreby NP PVP MRK zadefinované ako zoskupenie obydlí obývaných prevažne príslušníkmi marginalizovaných rómskych komunít v katastrálnych územiach obcí zapojených do NP PVP MRK a určených Objednávateľom;

**Rozhodnutie o schválení žiadosti o NFP** – Rozhodnutie Ministerstva vnútra Slovenskej republiky zo dňa 24.08.2017, ktoré nadobudlo účinnosť dňa 13.09.2017, vydané v súlade s ustanovením § 16 ods. 2 zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov, ktoré stanovuje podmienky, za ktorých sa poskytuje nenávratný finančný príspevok na realizáciu NP PVP MRK;

**MV SR/ÚSVRK** **alebo Prijímateľ** – Úrad splnomocnenca vlády Slovenskej republiky pre rómske komunity, ako organizačná zložka MV SR, ktorý je uvedený v Rozhodnutí o schválení žiadosti o NFP ako žiadateľ, a ktorý zodpovedá za finančnú a vecnú realizáciu NP PVP MRK a vykonáva úlohy Prijímateľa na základe a v rozsahu stanovenom v Rozhodnutí o schválení žiadosti o NFP;

**Včas** – konanie v súlade s časom plnenia určeným v Dohode a jej prílohách, v Právnych dokumentoch, na ktoré Dohoda odkazuje alebo sú pre túto Dohodu rozhodné v ich platnom znení, ako aj v Právnych predpisoch SR a EÚ;

**Vysporiadanie pozemkov** – vysporiadanie pozemkov v rómskych osídleniach v prospech obyvateľov v marginalizovaných rómskych komunitách v obci zapojenej do NP PVP MRK. Na účely NP PVP MRK sa vysporiadaním pozemkov rozumie stav, kedy obyvatelia MRK, ktorí obývajú obydlia, pod ktorými sú pozemky vo vlastníctve iných osôb (či už FO alebo PO), nadobudnú k týmto pozemkom taký právny vzťah, ktorý im umožní legalizáciu stavby, ktorú obývajú, alebo im umožní realizáciu stavby, alebo k týmto pozemkom nadobudne právny vzťah obec, ktorá následne na týchto pozemkoch zrealizuje opatrenia, ktoré prispejú k zlepšeniu štandardov hygieny bývania obyvateľov tohto rómskeho osídlenia (realizácia inžinierskych sietí, prístupových komunikácii, výstavba domov obyvateľmi MRK a pod.).

**Vyššia moc** – prekážka, ktorá nastala nezávisle od vôle, konania alebo opomenutia Objednávateľa, alebo Poskytovateľa a ktorá bráni jej v splnení jej povinnosti, ak nemožno rozumne predpokladať, že by ktorákoľvek zo strán Dohody túto prekážku alebo jej následky odvrátila alebo prekonala a ďalej, že by v čase vzniku povinnosti túto prekážku predvídala. Účinky Vyššej moci sú obmedzené iba na dobu, pokiaľ trvá prekážka, s ktorou sú tieto účinky spojené. Za Vyššiu moc sa nepovažuje, ak prekážka, ktorá bráni strane Dohody plniť jej povinnosť, vznikla z jej hospodárskych pomerov.

**Článok 2.**

**Predmet Dohody**

* 1. Predmetom tejto Dohody je záväzok Poskytovateľa vo vlastnom mene a na vlastnú zodpovednosť, poskytnúť Objednávateľovi komplexné služby odbornej asistencie, odbornej pomoci a súvisiacich nevyhnutých úkonov v prospech vybraných obcí zapojených do NP PVP MR určených Objednávateľom a v prospech dotknutých obyvateľov v marginalizovaných rómskych komunitách (ďalej len „**MRK**“), smerujúce k vysporiadaniu pozemkov v RO, vhodných na predaj, alebo prenájom, alebo inú dispozíciu cieľovej skupine – obyvateľom MRK v súlade s predmetom zákazky „*Asistencia pri vysporiadaní pozemkov*“ (ďalej len „**Služby asistencie**“) a záväzok Objednávateľa uhradiť Poskytovateľovi za poskytnuté Služby asistencie cenu Dohody uvedenú v Článku 7 Dohody. Služby asistencie majú smerovať k vysporiadaniu právnych vzťahov k nevysporiadaným pozemkom obyvateľov v MRK (ďalej len „**účel Dohody**“).
	2. Poskytovateľ sa zaväzuje poskytnúť Služby asistencie Objednávateľovi v takom nevyhnutnom rozsahu, aby obyvateľ dotknutého pozemku v RO nadobudol voči dotknutému pozemku vlastnícke právo, alebo iné užívacie právo, alebo aby k dotknutým pozemkom nadobudla právny vzťah obec, ktorá následne na týchto pozemkoch zrealizuje opatrenia, ktoré prispejú k zlepšeniu štandardov hygieny bývania obyvateľov RO, a to najmä realizáciu inžinierskych sietí, prístupových komunikácií a výstavbu domov obyvateľmi MRK.
	3. Poskytovateľ sa, v záujme dosiahnutia účelu Dohody a na základe predložených písomných objednávok Objednávateľa v zmysle Článku 3. Dohody, zaväzuje najmä:
1. poskytnúť Objednávateľovi geodetické služby v obciach určených Objednávateľom a v závislosti od skutkového stavu (ďalej len „stav“) pozemku:

- vyhotoviť úradne overený geometrický plán na rozdelenie/zlúčenie pozemkov, ak právny stav je totožný s registrom C KN,

- vyhotoviť úradne overený geometrický plán na rozdelenie/zlúčenie pozemkov, ak právny stav nie je totožný s registrom C KN,

- vyhotoviť úradne overený geometrických plán na zameranie stavieb na pozemku,

- vyhotoviť úradne overený geometrický plán za účelom zriadenia vecného bremena,

- vytýčiť hranice pozemkov.

b) vyhotoviť znalecký posudok na stanovenie všeobecnej hodnoty pozemku v zmysle vyhlášky Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku v znení neskorších predpisov ;

1. poskytnúť právne služby súvisiace s prevodom vlastníckeho práva, alebo iného obdobného užívacieho práva na pozemok a s tým súvisiace správne poplatky[[2]](#footnote-3) (kolky) a zabezpečiť:
* vyhotovenie návrhu zmluvy o prevode vlastníckeho práva k pozemku (resp. návrhu zmluvy o budúcej zmluve o prevode vlastníckeho práva k pozemku ) pre vlastníka pozemku na strane (budúceho) predávajúceho a obyvateľa rómskeho osídlenia na strane (budúceho) kupujúceho spolu s návrhom na vklad vlastníckeho práva, spolu s nákladmi spojenými s prevodom vlastníckeho práva (náklady na úradné overenie podpisov prevodcov, správne poplatky za podanie návrhu na začatie konania o povolení vkladu vlastníckeho práva k nehnuteľnosti do katastra nehnuteľností) a predložiť kópiu uzatvorenej zmluvy medzi hore uvedenými stranami Objednávateľovi, alebo;
* vyhotovenie návrhu nájomnej zmluvy, resp. návrhu zmluvy o budúcej nájomnej zmluve pre vlastníka pozemku na strane (budúceho) prenajímateľa a obyvateľa rómskeho osídlenia na strane (budúceho) nájomcu a to minimálne na dobu 5 rokov[[3]](#footnote-4), spolu s nákladmi spojenými s podaním návrhu na vykonanie záznamu nájomného práva k pozemku do katastra nehnuteľností a náklady spojené s osvedčením podpisov prenajímateľov a predložiť kópiu uzatvorenej zmluvy medzi hore uvedenými stranami Objednávateľovi, alebo;
* vyhotovenie návrhu zmluvy o zriadení vecného bremena resp. návrhu zmluvy o budúcej zmluve o zriadení vecného bremena pre vlastníka pozemku na strane (budúceho) povinného z vecného bremena a obyvateľa rómskeho osídlenia na strane (budúceho) oprávneného z vecného bremena a to minimálne na dobu 5 rokov, spolu s návrhom na vklad vecného bremena k pozemku do katastra nehnuteľností, správne poplatky za podanie návrhu na začatie konania o povolení vkladu vecného bremena a náklady spojené s osvedčením podpisov povinných z vecného bremena v prípade zápisu vecného bremena do katastra a predložiť kópiu uzatvorenej zmluvy medzi hore uvedenými stranami Objednávateľovi, alebo;
* prípadne vyhotovenie iného typu návrhu zmluvy, ktorého obsahom je prevod vlastníckeho alebo užívacieho práva k pozemkom v prospech obyvateľa dotknutého pozemku, alebo obce, na základe ktorého je v zmysle príslušných všeobecne záväzných právnych predpisov platných na území SR možné uskutočniť stavbu, alebo jej zmenu, alebo dodatočne povoliť stavbu a to minimálne na dobu 5 rokov a predložiť kópiu uzatvorenej zmluvy Objednávateľovi

Podrobné podmienky poskytnutia Služieb asistencie stanovuje neoddeliteľná príloha č. 1 Dohody - Opis predmetu zákazky a technické požiadavky.

* 1. Poskytovateľ sa zaväzuje poskytnúť Služby asistencie v súlade:
1. s Právnymi predpismi SR a EÚ;
2. s cenovou ponukou predloženou Poskytovateľom v procese verejného obstarávania a v súlade so štruktúrovaným rozpočtom ceny rámcovej dohody;
3. so súťažnými podkladmi;
4. s pokynmi a podkladmi Objednávateľa;
5. s podmienkami uvedenými v tejto Dohode;
6. a za súčinnosti dotknutej obce.

2.5 Služby asistencie sú financované v rámci rozpočtu NP PVP MRK z prostriedkov Európskeho sociálneho fondu a prostriedkov štátneho rozpočtu Slovenskej republiky v rámci OP ĽZ a to v rozsahu a za podmienok uvedených v tejto Dohode.

**Článok 3.**

**Podmienky zadania objednávky Služby asistencie, vykonania a dodania Služby asistencie**

* 1. Rozsah požadovaných Služieb asistencie podľa Článku 2 bodu 2.3 Dohody a lehoty ich plnenia uvedie Objednávateľ v písomných objednávkach vystavených Poskytovateľovi. Poskytovateľ sa zaväzuje poskytnúť Služby asistencie v termínoch uvedených v konkrétnej objednávke, ktorá bude obsahovať špecifikovaný rozsah požadovaných služieb v zmysle bodu 3.2 Dohody.
	2. Objednávateľ doručí Poskytovateľovi objednávku elektronicky na e-mailovú adresu Poskytovateľa uvedenú v bode 10.3 Dohody, pričom objednávka musí obsahovať najmä tieto náležitosti:
* číslo objednávky,
* dátum vystavenia objednávky,
* názov obce a rómskeho osídlenia, určenie počtu a druhu požadovaných Služieb asistencie pre určené pozemky v zmysle Článku 2 bodu 2.3 Dohody,
* lehotu, v ktorých má byť požadovaná Služba asistencie poskytnutá,
* číslo a názov tejto Dohody,
* podpis oprávneného zástupcu Objednávateľa,
* iné náležitosti, ak vyplývajú z tejto Dohody.
	1. Objednávateľ objednávku podanú e-mailom odošle Poskytovateľovi aj v písomnej listinnej podobe, a to v jej originálnom vyhotovení najneskôr do 3 (troch) pracovných dní odo dňa vystavenia objednávky e-mailom. Poskytovateľ je povinný najneskôr do 3 (troch) pracovných dní odo dňa doručenia objednávky od Objednávateľa e-mailom potvrdiť prijatie a akceptáciu objednávky v rozsahu podľa bodu 3.4 Dohody a to rovnakou formou, akou mu bola objednávka doručená. Poskytovateľ sa zaväzuje poskytnúť Služby asistencie v rozsahu podľa príslušnej objednávky zadanej Objednávateľom. Poskytovateľ nepotvrdzuje objednávku, ktorá mu bola doručená listinnou formou poštou doporučene.
	2. Poskytovateľ odošle na e-mailovú adresu Objednávateľa uvedenú v bode 10.3 Dohody potvrdenie objednávky, v ktorom uvedie:
1. predpokladaný termín poskytnutia Služieb asistencie,
2. cenu za poskytnutie Služieb asistencie,
3. meno osoby oprávnenej/poverenej na poskytnutie požadovaných Služieb asistencie;
4. predpokladaný termín doručenia Dokumentácie podľa bodu 3.5 Dohody Objednávateľovi.

3.5 Poskytovateľ sa zaväzuje dodať Objednávateľovi spracovanú Dokumentáciu Služieb asistencie týkajúcu sa vysporiadania dotknutých pozemkov v prospech obyvateľov RO v MRK v obci, v právnej forme požadovanej v zmysle príslušných Právnych predpisov SR a EÚ, priebežne počas trvania Dohody, najneskôr do 6 mesiacov odo dňa zadania objednávky Objednávateľom, v slovenskom jazyku v písomnej forme (predložením 1 originálu a 1 kópie v listinnej podobe) a v elektronickej forme v 2 vyhotoveniach na neuzamknutom DVD nosiči, ktoré odovzdá spolu s preberacím protokolom o spracovaní a odovzdaní dokumentácie podľa bodu 3.6 Dohody, vo forme:

1. úradne overených geometrických plánov na rozdelenie/zlúčenie pozemku, ak právny stav je totožný s registrom C katastra nehnuteľností (1 originál a 1 kópia v listinnej podobe a 2 vyhotovenia v elektronickej forme na neuzamknutom DVD nosiči);
2. úradne overených geometrických plánov na rozdelenie/zlúčenie pozemku, ak právny stav nie je totožný s registrom C katastra nehnuteľností (1 originál a 1 kópia v listinnej podobe a 2 vyhotovenia v elektronickej forme na neuzamknutom DVD nosiči);
3. úradne overených geometrických plánov na zriadenie vecných bremien na pozemkoch (1 originál a 1 kópia v listinnej podobe a 2 vyhotovenia v elektronickej forme na neuzamknutom DVD nosiči);
4. protokolu o vytýčení hraníc pozemkov (2 originály v listinnej podobe a 2 vyhotovenia v elektronickej forme na neuzamknutom DVD nosiči);
5. úradne overených geometrických plánov na zameranie stavieb na pozemku (1 originál a 1 kópia v listinnej podobe a 2 vyhotovenia v elektronickej forme na neuzamknutom DVD nosiči);
6. znaleckých posudkov na stanovenie všeobecnej hodnoty pozemkov v zmysle vyhlášky Ministerstva spravodlivosti Slovenskej republiky č. 492/2004 Z. z. o stanovení všeobecnej hodnoty majetku v znení neskorších prepisov v prípade, ak to vyžaduje všeobecne záväzný právny predpis platný na území SR (1 originál a 1 kópia v listinnej podobe a 2 vyhotovenia v elektronickej forme na neuzamknutom DVD nosiči);
7. kópie zmluvy o prevode vlastníckeho práva k pozemku, resp. kópie zmluvy o budúcej zmluve o prevode vlastníckeho práva k pozemku uzatvorenej medzi vlastníkom pozemku na strane (budúceho) predávajúceho a obyvateľom rómskeho osídlenia na strane (budúceho) kupujúceho spolu s návrhom na vklad vlastníckeho práva označený presným dátumom a časom podania návrhu na príslušný okresný úrad, katastrálny odbor (1 originál a 1 kópia v listinnej podobe a 2 vyhotovenia v elektronickej forme na neuzamknutom DVD nosiči); alebo
8. kópie nájomnej zmluvy, resp. kópie zmluvy o budúcej nájomnej zmluve uzatvorenej medzi vlastníkom pozemku na strane (budúceho) prenajímateľa a obyvateľom rómskeho osídlenia na strane (budúceho) nájomcu po dobu minimálne 5 rokov, spolu s návrhom na záznam nájomného práva označený presným dátumom a časom podania návrhu na príslušný katastrálny odbor (1 originál a 1 kópia v listinnej podobe a 2 vyhotovenia v elektronickej forme na neuzamknutom DVD nosiči), alebo
9. kópie zmluvy o zriadení vecného bremena, resp. kópie zmluvy o budúcej zmluve o zriadení vecného bremena uzatvorenej medzi vlastníkom pozemku na strane (budúceho) povinného z vecného bremena a obyvateľom rómskeho osídlenia na stane (budúceho) oprávneného z vecného bremena po dobu minimálne 5 rokov, spolu s návrhom na vklad vecného bremena označený presným dátumom a časom podania návrhu na príslušný katastrálny odbor a zodpovedajúcim geometrickým plánom na zriadenie vecného bremena (1 originál a 1 kópia v listinnej podobe a 2 vyhotovenia v elektronickej forme na neuzamknutom DVD nosiči), alebo
10. kópie iného typu zmluvy, ktorého obsahom je najmä prevod vlastníckeho alebo dlhodobého užívacieho práva k pozemkom v prospech obyvateľa dotknutého pozemku, alebo obce, z ktorého vyplýva právo uskutočniť stavbu, alebo jej zmenu, a to minimálne na dobu 5 rokov, spolu so súvisiacimi nákladmi (1 originál a 1 kópia v listinnej podobe a 2 vyhotovenia v elektronickej forme na neuzamknutom DVD nosiči), alebo
11. predložením originálu, alebo osvedčenej kópie príslušného právoplatného rozhodnutia okresného úradu, katastrálneho odboru o povolení vkladu vlastníckeho práva, alebo vecného bremena, alebo záznamu nájomného práva a pod. v prospech obyvateľa dotknutého pozemku, alebo obce (nevyžaduje sa v prípade právnych úkonov, ktoré sa nezapisujú do katastra[[4]](#footnote-5)) (1 originál a 1 kópia v listinnej podobe pre každý typ zmluvy a 2 vyhotovenia v elektronickej forme na neuzamknutom DVD nosiči)

(Písmená a) až k) bodu 3.5 Dohody ďalej spolu, alebo samostatne len „**Dokumentácia“)**

* 1. Poskytovateľ odovzdá Dokumentáciu Objednávateľovi, spolu písomným preberacím protokolom podľa prílohy č. 3 Dohody (v dvoch vyhotoveniach) buď osobne v sídle Objednávateľa[[5]](#footnote-6), alebo odoslaním Dokumentácie (spolu s preberacím protokolom) na adresu sídla Objednávateľa prostredníctvom pošty formou doporučenej zásielky, alebo prepravnej spoločnosti. Objednávateľ označí obálku na viditeľnom mieste „NP PVP MRK“. Za odovzdanie Dokumentácie sa považuje odovzdanie Dokumentácie na prepravu prvému prepravcovi, ktorý má uskutočniť prepravu Dokumentácie do sídla Objednávateľa.
	2. Objednávateľ je povinný Dokumentáciu prevziať osobou na to oprávnenou[[6]](#footnote-7), skontrolovať v lehote dvoch týždňov a v primeranej lehote upozorniť Poskytovateľa na vady, ak vyhotovenie Dokumentácie nezodpovedá výsledku určenému v Dohode. Poskytovateľ je povinný poskytnúť Objednávateľovi súčinnosť pri kontrole odovzdanej Dokumentácie poskytnutej Služby asistencie. Objednávateľ potvrdí prevzatie Dokumentácie v preberacom protokole po tom, čo vykonal kontrolu odovzdanej Dokumentácie.
	3. Za riadne poskytnutie Služieb asistencie sa považuje také poskytnutie Služieb asistencie Poskytovateľom, kedy Poskytovateľ predloží Objednávateľovi Dokumentáciu podľa bodu 3.5 Dohody, na základe ktorej obyvateľ MRK nadobudol vlastnícke, alebo iné užívacie právo k pozemkom v MRK v obci alebo k týmto pozemkom nadobudla právny vzťah obec.
	4. Záväzok Poskytovateľa dodať Objednávateľovi Služby asistencie sa považuje za splnený dňom podpísania písomného preberacieho protokolu Objednávateľom, spolu s kompletne odovzdanou Dokumentáciou v požadovanej forme. Poskytovateľ súhlasí s tým, aby Dokumentáciu podľa bodu 3.5 Dohody Objednávateľ využil pre ďalšie aktivity NP PVP MRK a aktivity Objednávateľa súvisiace s vysporiadaním pozemkov v prospech obyvateľov MRK.
	5. Z dôvodu vylúčenia akýchkoľvek pochybností strany Dohody vyhlasujú, že vyhotovená dokumentácia nie je dielom v zmysle zákona č. 185/2015 Z. z. Autorský zákon v znení zákona č. 125/2016 Z. z.

**Článok 4.**

**Požiadavky na Poskytovateľa**

* 1. Poskytovateľ je, za účelom zabezpečenia riadneho a odborného poskytnutia Služieb asistencie podľa bodu 2.3 písmeno a) tejto Dohody, držiteľom oprávnenia na výkon autorizačného overovania vybraných geodetických a kartografických činností podľa ustanovenia § 6 písm. a) až e) zákona č. 215/1995 Z. z. o geodézii a kartografii v znení neskorších predpisov, resp. oprávnenia na výkon činnosti autorizovaného geodeta a kartografa (autorizačného oprávnenia) vydaného Komorou geodetov a kartografov v zmysle ustanovenia § 5 zákona č. 216/1995 Z. z. o Komore geodetov a kartografov v znení neskorších predpisov (ďalej len „Oprávnenie na výkon autorizačného overovania vybraných geodetických a kartografických činností“), ktorým sa preukáže osobitná podmienka plnenia zmluvy, stanovená vyššie uvedeným zákonom a tvorí prílohu č. 5 rámcovej dohody.
	2. Poskytovateľ je, za účelom zabezpečenia riadneho a odborného poskytnutia Služieb asistencie podľa bodu 2.3 písmeno b) tejto Dohody, držiteľom oprávnenia na výkon znaleckej činnosti v zmysle zákona č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov, kt. vydáva Ministerstvo spravodlivosti SR, ktorým sa preukáže osobitná podmienka plnenia zmluvy, stanovená vyššie uvedeným zákonom (ďalej len „Oprávnenie na výkon znaleckej činnosti“) a ktoré tvorí prílohu č. 6 rámcovej dohody.
	3. Poskytovateľ je, za účelom zabezpečenia riadneho a odborného poskytnutia Služieb asistencie podľa bodu 2.3 písmeno c) tejto Dohody, držiteľom oprávnenia na poskytovanie právnych služieb v zmysle ustanovenia § 1, ods. 2 až 4 zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „Oprávnenie na poskytovanie právnych služieb“), ktorým sa preukáže osobitná podmienka plnenia zmluvy, stanovená vyššie uvedeným zákonom a tvorí prílohu č. 7 rámcovej dohody, okrem prípadu, kedy Poskytovateľ v zmysle ustanovenia § 1, ods. 4) písm. b) Zákona č. 586/2003 Z. z zamestnáva zamestnanca, ktorý je v pracovnom pomere alebo v obdobnom pracovnom vzťahu a poskytovanie právnych služieb je súčasťou povinností vyplývajúcich z tohto vzťahu.
	4. Poskytovateľ prehlasuje, že spĺňa podmienky na vykonanie aktivít podľa tejto Dohody v zmysle ustanovení Zákona č. 343/2015 Z. z. a má záujem na riadnom a včasnom vykonaní aktivít.

**Článok 5.**

**Doba trvania Dohody**

* 1. Táto Dohoda nadobúda platnosť dňom jej podpisu obidvoma stranami Dohody a účinnosť v súlade s ustanovením § 47a Občianskeho zákonníka, dňom nasledujúcom po dni jej zverejnenia Objednávateľom v Centrálnom registri zmlúv, ktorý vedie Úrad vlády Slovenskej republiky.
	2. Táto Dohoda zaniká v zmysle Článku 12. bod 12.1 riadne, alebo mimoriadne, najneskôr do ukončenia realizácie NP PVP MRK do 31.12.2019, s výnimkou nasledovných ustanovení, ktoré zostávajú platné a účinné aj po ukončení Dohody:
1. bod 8.3 písm. b) a Čl. 9. Kontrola/audit, ktorých platnosť a účinnosť končí uplynutím lehoty uvedenej v bode 8.3 písm. b);
2. tých ustanovení Dohody, ktoré vzhľadom na svoju povahu majú trvať aj po ukončení Dohody.

**Článok 6.**

**Vady Služby asistencie**

6.1 Na vady plnenia podľa tejto Dohody sa primerane aplikujú ustanovenia § 560 – 565 Obchodného zákonníka, ak v Dohode nie je uvedené inak.

6.2 Objednávateľ má právo požadovať odstránenie vád odovzdanej Dokumentácie od Poskytovateľa. V prípade, že nastane takáto skutočnosť, je Poskytovateľ povinný odstrániť vady odovzdanej Dokumentácie bezodkladne na vlastné náklady.

**Článok 7.**

**Cena Služby asistencie, platobné podmienky a fakturácia**

* 1. Objednávateľ je povinný na účet Poskytovateľa uvedení v záhlaví tejto Dohody uhradiť ceny za poskytnuté Služby asistencie dohodnuté v Dohode. Poskytovateľovi vzniká nárok na zaplatenie dohodnutej ceny Služby asistencie len za účelne a riadne poskytnuté Služby asistencie v zmysle bodov 3.8 a 3.9 Dohody.
	2. Poskytovateľ je, v zmysle NP PVP MRK, oprávnený na úhradu ceny za poskytnuté Služby asistencie pri vysporiadaní pozemkov v RO len z titulu tých výdavkov, ktoré súviseli s poskytovaním komplexnej podpory a odbornej asistencie v rozsahu podľa bodu 2.3, a ktoré boli riadne zdokumentované, pre proces vysporiadania pozemkov nevyhnutné a reálne poskytnuté.
	3. Maximálny limit za poskytnutie Služieb asistencie v príslušnej časti zákazky uvedenej v záhlaví tejto Dohody zodpovedá cene, ktorá bola určená v súlade s pravidlami financovania NP PVP MRK postupom verejného obstarávania pre nadlimitné zákazky, v celkovej maximálnej výške:

pre časť 1: 297 611,92 EUR bez DPH

pre časť 2: 283 963,58 EUR bez DPH

pre časť 3: 198 329,96 EUR bez DPH

* 1. Rozpis cien jednotlivých výkonov Služby asistencie je uvedený v štruktúrovanom rozpočte ceny rámcovej dohody Poskytovateľa (príloha č. 2 Dohody). Štruktúrovaný rozpočet ceny rámcovej dohody Poskytovateľa tvorí neoddeliteľnú časť tejto Dohody. Maximálny limit ceny za poskytnuté Služby asistencie pre jeden pozemok je (BUDE DOPLNENÉ PODĽA PONUKY ÚSPEŠNÉHO UCHÁDZAČA V PRÍSLUŠNEJ ČASTI ZÁKAZKY) bez/s DPH[[7]](#footnote-8).
	2. Na finančné prostriedky poskytnuté Poskytovateľovi sa vzťahuje zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.
	3. Ceny jednotlivých výkonov Služby asistencie uvedené v bode 7.4 Dohody a v prílohe č. 2 Dohody sú konečné a zahŕňajú všetky výdavky spojené s poskytovaním Služby asistencie Poskytovateľom[[8]](#footnote-9). Objednávateľ neposkytuje na vykonanie aktivít preddavok.
	4. Zmenu ceny za Služby asistencie dohodnutú v Dohode počas platnosti a účinnosti Dohody je prípustné premietnuť len v prípade zmeny sadzby DPH, a to formou písomného a očíslovaného dodatku k tejto Dohode.
	5. Poskytovateľ je oprávnený fakturovať pomernú časť ceny za Služby asistencie zodpovedajúcej odovzdanej časti Dokumentácie v prípade, ak Poskytovateľ poskytol Objednávateľovi Dokumentáciu pre minimálne polovicu dotknutých pozemkov v obci. Poskytovateľ odošle Objednávateľovi faktúru za poskytnuté Služby asistencie najskôr prvý deň mesiaca nasledujúceho po mesiaci, v ktorom bola Objednávateľovi odovzdaná Dokumentácia v rozsahu pre minimálne polovicu dotknutých pozemkov v obci uvedených v objednávke Objednávateľa, so 60 dňovou splatnosťou odo dňa jej doručenia Objednávateľovi. Cena sa považuje za uhradenú dňom odpísania finančných prostriedkov z účtu Objednávateľa.
	6. Strany Dohody výslovne uvádzajú, že vzhľadom na skutočnosť, že táto Dohoda je financovaná z prostriedkov Európskeho sociálneho fondu a prostriedkov štátneho rozpočtu SR v rámci OP ĽZ, nie je 60 dňová lehota splatnosti faktúr v súlade s ustanovením § 340b ods. 1 Obchodného zákonníka v hrubom nepomere k právam a povinnostiam Poskytovateľa podľa ustanovenia § 369d Obchodného zákonníka.
	7. Každá faktúra Poskytovateľa musí mať náležitosti daňového dokladu t.j. obsahovať údaje v zmysle ustanovenia § 3a ods. 1 Obchodného zákonníka. Faktúry budú predkladané v 2 vyhotoveniach na adresu sídla Objednávateľa uvedenú v záhlaví Dohody. V prípade, že faktúra bude obsahovať nesprávne alebo neúplné údaje, Objednávateľ je oprávnený ju vrátiť a Poskytovateľ je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota splatnosti a nová lehota splatnosti pre Objednávateľa začne plynúť prevzatím nového, resp. upraveného daňového dokladu.
	8. Faktúra musí obsahovať tieto náležitosti:
1. náležitosti predpísané v zmysle zákona č. 222/2004 Z. z. o dani z pridanej hodnoty v znení neskorších predpisov, ak je Poskytovateľ platiteľom dane z pridanej hodnoty v Slovenskej republike aj jeho identifikačné číslo pre daň;
2. označenie čísla účtu Poskytovateľa v tvare IBAN a peňažného ústavu Poskytovateľa;
3. identifikačné údaje Objednávateľa;
4. poradové číslo faktúry;
5. rozpis dátumov, kedy boli Služby asistencie poskytnuté, ak sa odlišuje od dátumu vyhotovenia faktúry;
6. popis Služieb asistencie a jej položiek podľa bodu 7.4 Dohody;
7. dátum vyhotovenia faktúry;
8. cenu za poskytnuté Služby asistencie;
9. fakturovanú cenu celkom v eurách;
10. pečiatku a podpis Poskytovateľa.

**Článok 8.**

**Spoločné ustanovenia k právam a povinnostiam Objednávateľa a Poskytovateľa**

* 1. Objednávateľ sa zaväzuje:
1. poskytnúť Poskytovateľovi vysvetlenia, informácie, podklady, metodické usmernenia alebo iný druh súčinnosti za účelom poskytnutia Služieb asistencie súvisiacich s vysporiadaním pozemkov rámci NP PVP MRK;
2. bezodkladne informovať Poskytovateľa o všetkých skutočnostiach, ktoré by mohli mať negatívny vplyv na plnenie povinností vyplývajúcich z Dohody;
3. zaplatiť Poskytovateľovi za riadne poskytnuté Služby asistencie cenu uvedenú v Článku 7. Dohody.
	1. Objednávateľ je oprávnený:
4. kontrolovať vykonávanie Služby asistencie a v prípade, že Poskytovateľ vykonáva Služby asistencie v rozpore so svojimi povinnosťami a usmerneniami MV SR/ÚSVRK, je Objednávateľ oprávnený dožadovať sa odstránenia vád vzniknutých vadným vykonávaním a požadovať od Poskytovateľa, aby boli Služby asistencie vykonávané riadnym spôsobom. Ustanovenia Čl. 14 Dohody týmto nie sú dotknuté;
5. požadovať vykonanie opráv Dokumentácie, alebo požadovať vypracovanie náhradnej Dokumentácie od Poskytovateľa na vlastné náklady;
6. bez ďalších finančných nárokov Poskytovateľa odovzdanú Dokumentáciu používať, zverejňovať a inak s ňou nakladať.
	1. Poskytovateľ sa zaväzuje:
7. dodržiavať metodické usmernenia Objednávateľa, ustanovenia Dohody a jej príloh, Právne predpisy SR a EÚ, ako aj pokyny zamestnancov NP PVP MRK týkajúce sa NP PVP MRK;
8. uchovávať Dokumentáciu súvisiacu s touto Dohodou minimálne do 31.12.2028. Táto lehota môže byť predĺžená na základe oznámenia MV SR/ÚSVRK doručeného Poskytovateľovi, kde bude uvedená presná doba uchovávania Dokumentácie;
9. na riadne, včasné, odborné a kvalifikované plnenie Dohody, ktorým sa rozumie plnenie Služby asistencie v mieste plnenia, včas a v súlade so Dohodou, na svoje výdavky a vo svojom mene a na svoje nebezpečenstvo;
10. zabezpečovať vyhotovenie Dokumentácie podľa pokynov Objednávateľa, prednostne v tých RO, kde je predpoklad, že vysporiadanie pozemkov podľa Dohody je účelné a žiaduce obyvateľmi RO a obcou a predložiť Dokumentáciu Objednávateľovi do 6 mesiacov odo dňa, kedy Objednávateľ o vykonanie Služby asistencie v dotknutej obci Poskytovateľa požiadal;
11. bezodkladne informovať Objednávateľa o všetkých okolnostiach dôležitých pre plynulú realizáciu NP PVP MRK;
12. znášať nebezpečenstvo škody na zhotovenej Dokumentácii do času do jej odovzdania a prevzatia Objednávateľom;
13. na riadnu realizáciu Služby asistencie v zmysle Dohody, aj prostredníctvom tretej osoby, ktorá realizáciu týchto činností v mene Poskytovateľa vykonáva;
14. zodpovedať za to, že Poskytovateľ, ani osoby, prostredníctvom ktorých plní predmet Dohody nezneužijú informácie, ktoré získali pri plnení predmetu Dohody a tieto neodovzdajú tretím osobám;
15. zachovávať mlčanlivosť o všetkých skutočnostiach, o ktorých sa dozvedeli pri realizácii Dohody.
	1. Poskytovateľ je:
16. zodpovedný za presnosť, správnosť, pravdivosť a úplnosť všetkých informácií poskytovaných obci/MV SR/ÚSVRK a obyvateľom RO v MRK, inak zodpovedá za škodu spôsobenú porušením povinností v plnom rozsahu;
17. zodpovedný za podklady prevzaté od Objednávateľa do opatrovania za účelom ich spracovania pri vykonávaní Služby asistencie a  bezodkladne ich spolu s odovzdaním Dokumentácie vrátiť Objednávateľovi;
18. povinný upozorniť Objednávateľa bezodkladne na nevhodnú povahu vecí prevzatých od Objednávateľa alebo pokynov daných mu Objednávateľom na vykonanie Služby asistencie, ak Poskytovateľ mohol túto nevhodnosť zistiť pri vynaložení odbornej starostlivosti. Lehota na vykonanie Služby asistencie sa vtedy predlžuje o dobu, po ktorú bolo potrebné vykonávanie Služby asistencie prerušiť;
19. je zodpovedný za vady poskytnutých Služieb spôsobené použitím nevhodných pokynov daných mu Objednávateľom, ak si Poskytovateľ nesplnil povinnosť uvedenú v písmene c) tohto bodu;
20. zodpovedná za vady vyhotovenej Dokumentácie, ktoré má v čase ich odovzdania;
21. povinný oznámiť bezodkladne Objednávateľovi skryté prekážky týkajúce sa vykonávania Služby asistencie a navrhnúť Objednávateľovi ich zmenu.
	1. Objednávateľ nadobúda vlastníctvo k Dokumentácii dňom jej protokolárneho prevzatia. Poskytovateľ dáva Objednávateľovi súhlas na využite Dokumentácie pre ďalšie aktivity NP PVP MRK a aktivity Objednávateľa súvisiace s vysporiadaním pozemkov v prospech MRK.
	2. Poskytovateľ vyhlasuje, že mu nie sú známe žiadne okolnosti, ktoré by mohli negatívne ovplyvniť splnenie podmienok na poskytnutie služieb v zmysle Dohody. Poskytovateľ vyhlasuje, že všetky vyhlásenia, ktoré poskytol MV SR/ÚSVRK pred uzavretím Dohody sú pravdivé a zostávajú platné pri podpísaní Dohody v nezmenenej podobe.

**Článok 9.**

**Kontrola/audit**

* 1. Predmet Dohody sa realizuje v rámci NP PVP MRK, v rámci OP ĽZ, na základe Rozhodnutia o schválení žiadosti o NFP, a preto sa Poskytovateľ zaväzuje, že poskytne súčinnosť pri výkone kontroly/auditu zo strany oprávnených osôb na výkon kontroly/auditu v zmysle príslušných Právnych predpisov SR a EÚ[[9]](#footnote-10). Poskytovateľ ako subjekt, ktorý má ku kontrolovanej osobe, kontrolovanému subjektu, auditovanému subjektu alebo auditovanej osobe vzťah Poskytovateľa služieb, sa pri výkone kontroly sa zaväzuje poskytnúť súčinnosť a riadne plniť povinnosti, ktoré mu z uvedených predpisov vyplývajú.
	2. Oprávnené osoby na výkon kontroly/auditu sú najmä:
1. MV SR/ÚSVRK a ním poverené osoby;
2. Poskytovateľ NFP a ním poverené osoby;
3. Útvar vnútorného auditu a ním poverené osoby;
4. Najvyšší kontrolný úrad SR, Úrad vládneho auditu, Certifikačný orgán a nimi poverené osoby;
5. Orgán auditu, jeho spolupracujúce orgány a osoby poverené na výkon kontroly/auditu;
6. Splnomocnení zástupcovia Európskej komisie a Európskeho dvora audítorov;
7. osoby prizvané orgánmi uvedenými v písm. a) až f) v súlade s príslušnými Právnymi predpismi SR a EÚ.
	1. Poskytovateľ sa zaväzuje:
8. umožniť výkon kontroly/auditu zo strany oprávnených osôb uvedených v bode 9.2 tohto článku Dohody v zmysle príslušných Právnych predpisov SR a EÚ a poskytnúť im súčinnosť na výkon kontroly/auditu;
9. zabezpečiť prítomnosť osôb zodpovedných za realizáciu činností v rámci NP PVP MRK v zmysle Dohody, vytvoriť primerané podmienky na riadne a včasné vykonanie kontroly/auditu, zdržať sa konania, ktoré by mohlo ohroziť začatie alebo riadny priebeh výkonu kontroly/auditu a plniť všetky povinnosti, ktoré mu vyplývajú z Právnych predpisov SR a EÚ v súvislosti s kontrolou/auditom;
10. včas poskytovať oprávneným osobám uvedeným bode 9.2 tohto článku Dohody nimi žiadané informácie, sprístupňovať im účtovné knihy, finančné doklady a ostatnú Dokumentáciu týkajúcu sa NP PVP MRK;
11. uchovávať Dokumentáciu a údaje súvisiace s realizáciou Dohody po dobu určenú v bode 8.3 písm. b) Dohody.
	1. Oprávnené osoby na výkon kontroly/auditu môžu vykonať kontrolu/audit v zmysle tohto článku Dohody kedykoľvek odo dňa účinnosti Dohody do konca lehoty uvedenej v bode 8.3 písm. b) Dohody. V zmysle ustanovenia §401 Obchodného zákonníka Poskytovateľ vyhlasuje, že predlžuje premlčaciu dobu na prípadné finančné nároky MV SR/ÚSVRK, a to na 10 rokov od doby, kedy premlčacia doba začala plynúť po prvý raz.
	2. Poskytovateľ je povinný prijať opatrenia na nápravu nedostatkov zistených kontrolou/auditom a zaslať na vedomie písomnú správu o splnení opatrení aj MV SR/ÚSVRK.

**Článok 10.**

**Komunikácia strán Dohody, doručovanie a počítanie lehôt**

* 1. Objednávateľ a Poskytovateľ sa dohodli, že ich vzájomná záväzná komunikácia vyplývajúca z Dohody bude prebiehať v slovenskom jazyku písomnou formou (prostredníctvom doporučenej zásielky, prostredníctvom kuriéra alebo osobným doručením zásielky do podateľne druhej strany Dohody). Ustanovenie bodu 10.3 Dohody týmto nie je dotknuté.
	2. Objednávateľ a Poskytovateľ sa dohodli, že v prípade, ak si druhá strana Dohody neprevezme zásielku zasielanú doporučenou poštou a uloženú na pošte, za deň doručenia zásielky sa bude považovať piaty pracovný deň od uloženia na pošte, aj keď sa adresát o obsahu uloženej zásielky nedozvedel. Pokiaľ nemožno zásielku doručiť adresátovi a zásielka nebola uložená na pošte, odosielateľ zaslanie zopakuje. Ak ani na druhý pokus nemožno zásielku adresátovi doručiť a zásielka nebola uložená na pošte, považuje sa za doručenú momentom jej vrátenia odosielateľovi.
	3. Vzájomná komunikácia Objednávateľa a Poskytovateľa súvisiaca s touto Dohodou, ak nepôjde o ukončenie Dohody, zmeny Dohody, alebo iné úkony týkajúce sa dispozície s touto Dohodou, môže prebiehať aj v elektronickej forme prostredníctvom e-mailovej správy (ďalej len „e-mail“), pričom strany Dohody budú vzájomne, pre záväznú elektronickú formu komunikácie, používať tieto e- mailové adresy:

Objednávateľ: ..................................................

Poskytovateľ: ..................................................

Za preukázateľne doručený e-mail sa bude považovať len taký e-mail, ktorého doručenie bolo potvrdené spätným e-mailom. Ak objektívne z technických dôvodov nie je možné nastaviť automatické potvrdenie o úspešnom doručení zásielky, strany Dohody výslovne súhlasia s tým, že zásielka doručovaná elektronicky bude považovaná za doručenú momentom odoslania elektronickej správy, ak druhá strana nedostala automatickú informáciu o nedoručení elektronickej správy. Strana Dohody, ktorá má tento technický problém, jeho existenciu dá včas na vedomie druhej strane Dohody a zabezpečí nastavenie technického vybavenia (e-mailové konto), ktoré bude spĺňať všetky parametre pre splnenie požiadavky týkajúcej sa potvrdenia doručenia elektronickej správy, vrátane pripojených dokumentov.

* 1. Pre počítanie lehôt platí, že do plynutia lehoty sa nezapočítava deň, keď došlo k skutočnosti určujúcej začiatok lehoty.
	2. Lehoty určené podľa týždňov, mesiacov alebo rokov sa končia uplynutím toho dňa, ktorý sa svojím označením zhoduje s dňom, keď došlo k skutočnosti určujúcej začiatok lehoty, a ak ho v danom mesiaci niet, posledným dňom mesiaca. Ak koniec lehoty pripadne na sobotu, nedeľu alebo deň pracovného pokoja, je posledným dňom lehoty najbližší nasledujúci pracovný deň.
	3. Lehota na doručovanie je zachovaná, ak sa posledný deň lehoty písomnosť odovzdá subjektu, ktorý má povinnosť ju doručiť alebo sa odošle e-mailom. Ustanovenie bodu 10.3 týmto nie je dotknuté. Strany Dohody sú povinné dodržať konkrétnu formu komunikácie stanovenú touto Dohodou.

**Článok 11.**

**Skutočnosť zakladajúca zmenu Dohody**

* 1. Dohodu je možné meniť alebo dopĺňať len na základe vzájomnej dohody oboch strán Dohody, pričom akékoľvek zmeny a doplnenia musia byť vykonané vo forme písomného, očíslovaného a podpísaného dodatku k Dohode, pokiaľ v Dohode nie je uvedené inak.
	2. Poskytovateľ je povinný oznámiť Objednávateľovi všetky zmeny a skutočnosti, ktoré majú vplyv alebo súvisia s plnením Dohody alebo sa akýmkoľvek spôsobom Dohody týkajú alebo môžu týkať, a to aj v prípade, ak má Poskytovateľ čo i len pochybnosť o dodržiavaní svojich záväzkov vyplývajúcich z Dohody, a to bezodkladne od ich vzniku. Strany Dohody následne prerokujú ďalšie možnosti a spôsoby plnenia predmetu a účelu Dohody.
	3. Strany Dohody sa dohodli, že v prípade, ak dôjde k okolnostiam vyžadujúcim si zmenu Dohody, Poskytovateľ o tejto skutočnosti upovedomí Objednávateľa, ktorý následne zašle Poskytovateľovi písomný dodatok, ktorého obsahom bude navrhovaná zmena. Poskytovateľ je povinný do 30 dní od doručenia návrhu dodatku prijať alebo odmietnuť návrh dodatku k Dohode. Za prijatie návrhu dodatku sa považuje doručenie podpísaného dodatku k Dohode Objednávateľovi.

**Článok 12.**

**Skončenie Dohody**

* 1. Táto Dohoda môže byť skončená.:

a1) splnením účelu Dohody, t.j. riadnym protokolárnym odovzdaním kompletnej Dokumentácie pre určené obce Objednávateľovi a úhradou ceny Dohody za poskytnuté Služby asistencie Poskytovateľovi podľa Článku 7. Dohody,

a2) **vyčerpaním maximálneho limitu ceny Dohody pre územnú časť zákazky** podľa bodu 7.3 Dohody,

b1) písomnou dohodou strán Dohody;

b2) písomným odstúpením Objednávateľa od Dohody v prípade podmienok uvedených v bode 12.2 a 12.3 Dohody;

b3) písomným odstúpením Objednávateľa od Dohody v prípade podstatného porušenia Dohody Poskytovateľom podľa bodu 12.6 Dohody;

b4) písomnou výpoveďou zo strany Objednávateľa, s výpovednou lehotou dva (2) mesiace, ktorá začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi, a to z dôvodov uvedených v bode 12.4 tohto článku Dohody.

* 1. Objednávateľ je oprávnený odstúpiť od Dohody bez akýchkoľvek sankcií v prípade, že ešte nedošlo k plneniu z  Dohody a výsledky administratívnej finančnej kontroly verejného obstarávania neumožňujú financovanie Služieb asistencie z predmetného verejného obstarávania.
	2. Objednávateľ je oprávnený odstúpiť od tejto Dohody aj v prípade, ak:
1. voči Poskytovateľovi začalo konkurzné konanie alebo reštrukturalizácia,
2. Poskytovateľ vstúpil do likvidácie,
3. v čase jej uzavretia existoval dôvod na vylúčenie Poskytovateľa pre nesplnenie podmienky účasti podľa § 32 ods.1 písm. a) Zákona č. 343/2015 Z. z.,
4. táto nemala byť uzavretá so Poskytovateľom v súvislosti so závažným porušením povinnosti vyplývajúcej z právne záväzného aktu Európskej únie, o ktorom rozhodol Súdny dvor Európskej únie v súlade so Zmluvou o fungovaní Európskej únie,
5. ak Poskytovateľ nebol v čase uzavretia Dohody zapísaný v registri partnerov verejného sektora alebo ak bol vymazaný z registra partnerov verejného sektora (ak sa naňho vzťahuje povinnosť byť zapísaný v registri partnerov verejného sektora) v súlade so zákonom č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.
	1. Dôvody výpovede Dohody zo strany Objednávateľa sú:
6. mimoriadne ukončenie NP PVP MRK zo strany Poskytovateľa z dôvodov uvedených v Rozhodnutí o schválení žiadosti o NFP;
7. prípad, kedy Poskytovateľ neprijme návrh dodatku k Dohode podľa bodu 11.3 Dohody.
	1. Porušenie Dohody sa považuje za podstatné, ak strana porušujúca Dohodu vedela v čase uzavretia Dohody alebo v tomto čase bolo rozumné predvídať s prihliadnutím na účel Dohody, ktorý vyplynul z jej obsahu alebo z okolností, za ktorých bola Dohoda uzavretá, že druhá strana Dohody nebude mať záujem na plnení povinností pri takom porušení Dohody. Ak splneniu povinnosti strany Dohody bráni okolnosť vylučujúca zodpovednosť, nepovažuje sa to za podstatné porušenie Dohody.
	2. Za podstatné porušenie Dohody zo strany Poskytovateľa sa považuje najmä:
8. vznik takých okolností na strane Poskytovateľa, v dôsledku ktorých môže byť zmarené dosiahnutie účelu Dohody a súčasne nejde o okolnosť vylučujúcu zodpovednosť (napr. Vyššiu moc);
9. omeškanie sa Poskytovateľa s odovzdaním diela Objednávateľovi o 20 kalendárnych dni po tom, ako sa malo podľa Dohody riadne plniť;
10. nedodržanie pokynov Objednávateľa a požiadaviek na dielo podľa Dohody;
11. preukázané porušenie Právnych predpisov SR a EÚ v rámci realizácie činností podľa Dohody Poskytovateľom a Poskytovateľ na písomnú výzvu Objednávateľa toto konanie a jeho následky v určenej primeranej lehote neodstráni;
12. porušenie povinností vyplývajúcich z vecnej alebo časovej realizácie činností podľa Dohody, ktoré má podstatný vplyv na dosiahnutie účelu Dohody;
13. zastavenie alebo prerušenie (na dobu dlhšiu ako mesiac) výkonu diela podľa Dohody z dôvodov na strane Poskytovateľa;
14. poskytnutie nepravdivých a/alebo zavádzajúcich informácií Poskytovateľom, resp. neposkytovanie informácií riadne a včas v súlade s podmienkami Dohody;
15. porušenie povinností Poskytovateľa podľa bodu 13.2 až 13.5 Dohody,
16. opakované nepodstatné porušenie Dohody Poskytovateľom;
	1. Zodpovednosť strany Dohody nevylučuje prekážka, ktorá nastala až v čase, keď bola strana Dohody v omeškaní s plnením svojej povinnosti. Na strane MV SR/ÚSVRK sa za okolnosť vylučujúcu zodpovednosť považuje najmä, ale nielen Vyššia moc, omeškanie s poskytovaním finančných prostriedkov Poskytovateľovi z dôvodu uzatvorenia Štátnej pokladnice, z dôvodu pozastavenia platieb MV SR/ÚSVRK zo strany Certifikačného orgánu, Riadiaceho orgánu pre OP ĽZ, iného kontrolného orgánu alebo Európskej komisie, prípadne iná objektívna skutočnosť, v dôsledku ktorej nebudú MV SR/ÚSVRK poskytnuté finančné prostriedky na financovanie aktivít v rámci NP PVP MRK.
	2. Odstúpenie od Dohody musí mať písomnú formu, musí sa v ňom uviesť dôvod odstúpenia a nadobúda účinnosť dňom doručenia písomného oznámenia o odstúpení druhej strane Dohody. Odstúpením od Dohody zanikajú všetky práva a povinnosti strán Dohody dohodnutých v Dohode. Plnenia, ktoré si strany Dohody vzájomne poskytli do dňa odstúpenia od Dohody, si strany Dohody pri odstúpení nevracajú, okrem povinnosti Poskytovateľa podľa bodu 8.4 písm. b). Odstúpenie od Dohody sa netýka nároku na náhradu škody vzniknutej porušením Dohody, sankčných nárokov (najmä nárokov uvedených v bode 14.1 Dohody), ani tých ustanovení Dohody, ktoré podľa bodu 5.2 písm. b) Dohody majú trvať aj po ukončení Dohody.

**Článok 13.**

**Pravidlá pre zmenu subdodávateľa**

* 1. V prílohe č. 4 tejto Dohody sú uvedené údaje o všetkých známych subdodávateľoch Poskytovateľa, ktorí sú známi v čase uzavierania tejto Dohody, a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	2. Poskytovateľ je povinný Objednávateľovi oznámiť akúkoľvek zmenu údajov u subdodávateľov uvedených v prílohe č. 4 tejto Dohody, a to bezodkladne.
	3. V prípade zmeny subdodávateľa je Poskytovateľ povinný najneskôr do 5 pracovných dní odo dňa zmeny subdodávateľa predložiť Objednávateľovi informácie o novom subdodávateľovi a predmete subdodávok, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene.
	4. Subdodávateľ alebo subdodávateľ podľa osobitného predpisu, ktorý podľa § 11 ods. 1 Zákona č. 343/2015 Z. z. má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov.
	5. Povinnosti Poskytovateľa, vrátane pravidiel výberu subdodávateľa uvedené v bodoch 13.2 a 13.3 tohto článku Dohody platia po celú dobu trvania tejto Dohody.
	6. Poskytovateľ zodpovedá za plnenie zmluvy o subdodávke subdodávateľom tak, ako keby plnenie realizoval sám a je povinný dodať Objednávateľovi plnenia na svoju zodpovednosť, v dohodnutom čase a v dohodnutej kvalite. Poskytovateľ zodpovedá za odbornú starostlivosť pri výbere subdodávateľa ako aj za výsledok činnosti vykonanej na základe zmluvy o subdodávke.
	7. Ustanovenia Článku 4 Dohody sa aplikujú na subdodávateľa rovnako.

**Článok 14.**

 **Sankcie**

* 1. Strany Dohody sa dohodli, že:
1. pri nedodržaní dohodnutého termínu spracovania a odovzdania Dokumentácie zaplatí Objednávateľovi zmluvnú pokutu vo výške 0,05 % z ceny za poskytnuté Služby asistencie v dotknutej časti zákazky za každý, aj začatý deň omeškania. Toto neplatí, ak je Poskytovateľ v omeškaní v dôsledku Vyššej moci a v prípadoch zmien podľa pokynov Objednávateľa;
2. pri neodstránení vád Dokumentácie v lehote podľa článku 6 bod 6.2. tejto Dohody zaplatí Poskytovateľ Objednávateľovi zmluvnú pokutu vo výške 0,05 % z ceny za poskytnuté Služby asistencie s odstránením vád, s ktorými je v omeškaní, a to za každý aj začatý deň omeškania.
3. pri nedodaní náhradnej dokumentácie v určenej primeranej lehote Objednávateľom podľa článku 8 bod 8.2. písm. b) tejto Dohody je Poskytovateľ povinný zaplatiť Objednávateľovi zmluvnú pokutu vo výške 0,05 % z ceny dokumentácie, ku ktorej sa má vyhotoviť náhradná dokumentácia, a to za každý aj začatý deň omeškania,
4. pri omeškaní Objednávateľa so zaplatením dohodnutej ceny za Služby asistencie má Poskytovateľ právo na zaplatenie úroku z omeškania v zákonom stanovenej výške za každý, aj začatý deň omeškania;
	1. Ustanoveniami o zmluvnej pokute nie je dotknutý prípadný nárok na náhradu škody, ktorá vznikne Objednávateľovi z titulu nesplnenia povinností Poskytovateľa vyplývajúcich z Dohody, v celom rozsahu.

**Článok 15.**

**Záverečné ustanovenia**

* 1. Strany Dohody sa dohodli, že počas celej doby trvania záväzkov sa vzťah vyplývajúci z tejto Dohody, vzájomné práva, povinnosti a nároky vzniknuté na základe alebo v súvislosti so Dohodou sa riadia touto Dohodou, všetkými Právnymi dokumentmi, na ktoré Dohoda odkazuje alebo sú pre túto Dohodu rozhodné v ich platnom znení, ako aj Právnymi predpismi SR a EÚ.
	2. V prípade, že počas platnosti a účinnosti Dohody dôjde k zmene Právnych predpisov SR a EÚ, resp. iného pre účely Dohody rozhodného Právneho dokumentu, strany Dohody sa zaväzujú odo dňa nadobudnutia ich platnosti a účinnosti postupovať podľa platného a účinného právneho predpisu, resp. iného rozhodného Právneho dokumentu. Vznik právnych vzťahov, ako aj nároky z nich vzniknuté pred nadobudnutím účinnosti zmeny sa však posudzujú podľa doterajšieho znenia, ak nebude ustanovené inak. Ak sa akékoľvek ustanovenie Dohody stane neplatným v dôsledku jeho rozporu s právnymi predpismi SR a EÚ, nespôsobí to neplatnosť celej Dohody. Strany Dohody sa zaväzujú bezodkladne vzájomnou dohodou nahradiť neplatné ustanovenie Dohody novým platným ustanovením tak, aby zostal zachovaný účel Dohody a obsah jednotlivých ustanovení Dohody. V prípade, že pri zmene právnych predpisov, resp. rozhodných Právnych dokumentov bude ktorákoľvek zo strán Dohody považovať za účelné upraviť Dohodu, zaväzujú sa strany Dohody bezodkladne uzatvoriť dodatok k Dohode v rozsahu zosúladenia so všeobecne záväznými právnymi predpismi platnými na území SR, resp. iným rozhodným Právnym dokumentom.
	3. Všetky spory, ktoré vzniknú z Dohody, vrátane sporov o jej platnosť, výklad alebo ukončenie sú strany Dohody povinné prednostne riešiť najmä v zmysle Právnych predpisov SR a EÚ, formou vzájomných zmierovacích rokovaní. V prípade, že sa vzájomné spory strán Dohody vzniknuté v súvislosti s plnením záväzkov podľa Dohody alebo v súvislosti s ňou nevyriešia, strany Dohody sa dohodli a súhlasia, že všetky spory vzniknuté z Dohody, vrátane sporov o jej platnosť, výklad alebo ukončenie, budú riešené na vecne a miestne príslušnom súde Slovenskej republiky podľa Právnych predpisov SR.
	4. Strany Dohody, každá za seba, vyhlasujú, že si text Dohody riadne a dôsledne prečítali, jej obsahu a právnym účinkom z nej vyplývajúcich porozumeli, ich prejavy týkajúce sa Dohody sú dostatočne jasné, určité a zrozumiteľné, podpisujúce osoby sú oprávnené k podpisu Dohody a na znak svojho súhlasu ju podpísali. Táto Dohoda je vyhotovená v troch rovnopisoch, pričom po podpise Dohody dostane Poskytovateľ jeden rovnopis a dva rovnopisy dostane MV SR/ÚSVRK. V prípade sporu sa bude postupovať podľa rovnopisu uloženého na MV SR/ÚSVRK.
	5. Neoddeliteľnou súčasťou rámcovej dohody sú nasledovné prílohy:
1. Opis predmetu zákazky a technické požiadavky
2. Štruktúrovaný rozpočet ceny rámcovej dohody
3. Preberací protokol
4. Informácie o subdodávateľoch
5. Oprávnenie na výkon autorizačného overovania vybraných geodetických a kartografických činností
6. Oprávnenie na výkon znaleckej činnosti
7. Oprávnenie na poskytovanie právnych služieb

V...........................dňa:................ V...........................dňa:................

**Za Objednávateľa** **Za Poskytovateľa**:

Podpis Podpis

...................................................... .....................................................

Ing. Ondrej Varačka Meno, Priezvisko

generálny tajomník služobného úradu štatutárny orgán Poskytovateľa

Ministerstva vnútra Slovenskej republiky

1. Pojmy sa vzhľadom na kontext môžu v Dohode používať vo forme podstatného mena, prídavného mena, slovesa alebo príčastia v príslušnom gramatickom tvare, pričom majú vždy v tomto článku Dohody uvedený význam. [↑](#footnote-ref-2)
2. Okrem poplatku za návrh na začatie konania o povolení vkladu práva k nehnuteľnosti do katastra nehnuteľností v lehote 15 dní. [↑](#footnote-ref-3)
3. 3 V prípade, ak je voči obyvateľovi dotknutého pozemku vedené exekučné konanie podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov. [↑](#footnote-ref-4)
4. V takom prípade sa vyžaduje, aby predmetná zmluva o užívacom práve k pozemku nadobudla právoplatnosť a vykonateľnosť [↑](#footnote-ref-5)
5. Dodávateľ oboznámi Objednávateľa o plánovanom osobnom odovzdaní Dokumentácie najmenej 2 pracovné dni vopred. [↑](#footnote-ref-6)
6. Pre NP PVP MRK je osoba oprávnená na prevzatie diela riaditeľ/ka odboru implementácie projektov ÚSVRK. [↑](#footnote-ref-7)
7. Dohodnutá cena za Služby asistencie je stanovená v súlade so zákonom č. 18/1996 Z. z. o cenách v znení neskorších predpisov a vyhlášky MF SR č.87/1996 Z. z., ktorou sa vykonáva zákon č.18/1996 Z. z. o cenách v znení neskorších predpisov, na základe úspešnej ponuky Dodávateľa. [↑](#footnote-ref-8)
8. T.j. pri prevode vlastníckeho práva všetky výdavky spojené s prevodom vlastníckeho práva, pri prevode iného užívacieho práva k pozemku všetky výdavky spojené s prevodom iného užívacieho práva. [↑](#footnote-ref-9)
9. Zákon č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov [↑](#footnote-ref-10)